section_heading: Knjižnica
paragraph_text: Kao učen čovjek, Nikola je u svom dvorcu u Čakovcu posjedovao veliku i bogatu knjižnicu, koja je u stručnim krugovima poznata pod imenom Bibliotheca Zriniana. Knjižnica je nastala već puno ranije, tijekom 16. stoljeća, pa i prije, ali se njezinim utemeljiteljem smatra upravo ban i pjesnik Nikola, a za službeni početak nastanka knjižnice uzima se 1662. godina kada je njezin vlasnik organizirao stručnu klasifikaciju knjiga i dao izraditi katalog knjižnice s naslovom ''Catalogum omnium librorum bibliothecae csaktorniensis excellentissimi atque illustrissimi domini comitis Nicolai a Zrino nan. Anno Domini 1662. die 10. octobris''. Taj je katalog, kojega je koncipirao sam Nikola Zrinski,<ref>Zvonimir Bartolić, ''Čakovečka knjižnica Nikole Zrinskog: u prigodi 340. obljetnice nastanka Zriniane // Podravina: časopis za multidisciplinarna istraživanja'', [https://hrcak.srce.hr/index.php?show=toc&id_broj=6334 sv. 1, br. 1, 2002.], str. 137. - 162.,, str. 158., pristupljeno 18. listopada 2020. sastavljen na latinskom jeziku, izuzetna rijetkost i vrijednost, i srećom je očuvan do danas. mini|200px|lijevo|Nikola Zrinski (rad njemačkog slikara [[Johann Franz Hoffmann|Johanna Franza Hoffmanna)]]